Χρονολόγιο της αεροπορίας τον 18ο αιώνα

Ακολουθεί κατάλογος γεγονότων σχετικών με την αεροπορία που συνέβησαν κατά τον 18ο αιώνα (1 Ιανουαρίου 1701 – 31 Δεκεμβρίου 1800):

Δεκαετίες 1700-1770
1709
Ο Πορτογάλος ιερέας Μπαρτολομέου ντε Γκουσμάο παρουσιάζει ένα πρακτικό μοντέλο αεροστάτου θερμού αέρα κατασκευασμένο από χάρτινο κάλυμμα και τη συσκευή πυρός κρεμασμένη από κάτω ενώπιον του Βασιλιά Ιωάννη Ε΄ της Πορτογαλίας στο σαλόνι του Πρεσβευτή. Ανησυχώντας πως οι κουρτίνες θα άρπαζαν φωτιά, οι υπηρέτες του διέκοψαν την πτήση συντρίβοντάς το στο έδαφος. Αποτελεί την πρώτη γνωστή επίδειξη ελαφρύτερου από τον αέρα σκάφους.
1716
 Καλά μελετημένο πρόγραμμα ανεμόπτερου από τον Σουηδό λόγιο Εμάνουελ Σβέντενμποργκ. Βάση για την κατασκευή του είναι το πέταγμα των πτηνών και ο χαρταετός ανεμόπτερο.
1738
Στο έργο του Hydrodynamica ο Ελβετός λόγιος Ντάνιελ Μπερνούλι (1700–1782) διατυπώνει την αρχή διατήρσης της ενέργειας για ρευστά (νόμος του Μπερνούλι), τη σχέση μεταξύ πίεσης και ταχύτητας στο ρευστό.
1746
Ο Άγγλος στρατιωτικός μηχανικός Μπέντζαμιν Ρόμπινς (1707–1751) εφηύρε έναν περιστρεφόμενο φυγόκεντρο βραχίονα για να προσδιορίσει την αντίσταση.
1766
Ο Βρετανός χημικός Χένρι Κάβεντις προσδιορίζει το ειδικό βάρος του αερίου υδρογόνου.

Δεκαετίες 1780-1790
1783
4 Ιουνίου, Μη επανδρωμένη πτήση των αδελφών Μονγκολφιέ του 900 μέτρων λινού αεροστάτου θερμού αέρα Montgolfière στο Ανοναί κοντά στη Λυών, στην επαρχία Βιβαραί της Γαλλίας ως δημόσια επίδειξη. Η πτήση κάλυψε 2 χιλιόμετρα και διήρκεσε 10 λεπτά, με υπολογισμένο ύψος 1.600–2.000 μέτρων.
27 Αυγούστου, Πτήση του Le Globe, ενός μη επανδρωμένου πειραματικού αεροστάτου υδρογόνου, στο Παρίσι (κατασκευασμένο από τον Καθηγητή Σαρλ και τους αδελφούς Ρομπέρ). Πέταξε 25 χιλιόμετρα (16 μίλια) από το Παρίσι στο Γκονές και καταστράφηκε από τρομαγμένους χωρικούς.
19 Σεπτεμβρίου, οι αδελφοί Μονγκολφιέ εκτοξεύουν ένα πρόβατο, μια πάπια, και έναν κόκορα σε αερόστατο θερμού αέρα σε επίδειξη για τον Βασιλιά Λουδοβίκο ΙΣΤ΄ της Γαλλίας. Το αερόστατο φτάνει σε ύψος 500 μέτρων (1.700 πόδια) και επιστρέφει στο έδαφος χωρίς να προκληθεί βλάβη στα ζώα.
15 Οκτωβρίου, ο Ζαν-Φρανσουά Πιλάτρ ντε Ροζιέ και ο Φρανσουά Λωράν ντ'Αρλάντ ανυψώθηκαν στον αέρα με ένα αερόστατο Montgolfière προσδεμένο στο έδαφος στο Παρίσι. Ο ντε Ροζιέ έγινε ο πρώτος άνθρωπος επιβάτης σε αερόστατο θερμού αέρα, και ανέβηκε στα 26 μέτρα (84 πόδια).
21 Νοεμβρίου, σε μια πτήση που διήρκησε 25 λεπτά, οι ντε Ροζιέ και ντ'Αρλάντ πραγματοποιούν την πρώτη μη προσδεμένη πτήση σε αερόστατο Montgolfière στο Παρίσι, και έγιναν οι πρώτοι επιβάτες άνθρωποι σε αερόστατο θερμού αέρα σε ελεύθερη πτήση.
1 Δεκεμβρίου, ο Ζακ Σαρλ και ο βοηθός του Νικολά-Λουί Ρομπέρ πραγματοποιούν την πτήση με αερόστατο υδρογόνου, το La Charlière. Ταξίδεψαν από το Παρίσι στο Νεσλ-λα-Βαλέε, καλύπτοντας απόσταση 43 χιλιομέτρων (27 μίλια). Στη δεύτερη του πτήση την ίδια μέρα, ο Σαρλ έφτασε σε υψόμετρο περίπου 3.000 μέτρων (9.842 πόδια) πάνω από το Νεσλ-λα-Βαλέε.
26 Δεκεμβρίου, ο Λουί-Σεμπαστιάν Λενορμάν πραγματοποιεί την πρώτη δημόσια καταγεγραμμένη επίδειξη αλεξιπτώτου πραγματοποιώντας άλμα από τον πύργο του αστεροσκοπείο του Μονπελιέ στη Γαλλία χρησιμοποιώντας το με άκαμπτο πλαίσιο μοντέλο του, το οποίο σκόπευε να χρησιμοποιήσει ως μέσο διαφυγής από πυρκαγιά.
1784
25 Φεβρουαρίου, λαμβάνει χώρα η πρώτη απογείωση επανδρωμένου αεροστάτου θερμού αέρα στην Ιταλία, το οποίο μετέφερε τον Πάολο Αντρεάνι και δύο από τους κτίστες του, τους αδελφούς Γκέρλι.
2 Μαρτίου, ο Ζαν-Πιερ Μπλανσάρ πραγματοποίησε την πρώτη πτήση του με αερόστατο υδρογόνου.
13 Μαρτίου, η πρώτη δημόσια απογείωση επανδρωμένου αεροστάτου στην Ιταλία λαμβάνει χώρα με αερόστατο θερμού αέρα στη Βίλα Σορμάνι στο Μονκούκο μεταφέροντας τον Πάολο Αντρεάνι και δύο ντόπιους.
15 Απριλίου, Η πρώτη απογείωση επανδρωμένου αεροστάτου στις Βρετανικές νήσους με αερόστατο θερμού αέρα λαμβάνει χώρα στο Νέβαν της Ιρλανδίας.
4 Ιουνίου, η Ελιζαμπέτ Τιμπλ γίνεται η πρώτη γυναίκα επιβάτης αεροστάτου θερμού αέρα, στη Λυών της Γαλλίας.Gazette d'Amsterdam 25-06-1784; Journal des sçavans November 1784 σσ. 760-762.
25 & 27 Αυγούστου, ο Σκωτσέζος φαρμακοποιός Τζέιμς Τίτλερ πραγματοποιεί τις πρώτες απογειώσεις αεροστάτων στην Μεγάλη Βρετανία, με αερόστατο θερμού αέρα από το Εδιμβούργο.
15 Σεπτεμβρίου, ο Ιταλός Βιτσέντζο Λουνάρντι πραγματοποίησε την πρώτη πτήση με αερόστατο υδρογόνου στη Βρετανία, από το Μούρφιλντς του Λονδίνου στο Σάουθ Μιμς.
19 Σεπτεμβρίου, οι Αν-Ζαν Ρομπέρ, Νικολά-Λουί Ρομπέρ και Κόλιν Χάλιν πέταξαν με το αερόστατο υδρογόνου La Carolina, σε απόσταση 186 χιλιομέτρων (115,5 μίλια) από το Παρίσι στο Μπεβρύ.
4 Οκτωβρίου, ο Άγγλος Τζέιμς Σάντλερ πραγματοποίησε την πρώτη πτήση αεροστάτου θερμού αέρα στην Αγγλία, από την Οξφόρδη στο Γουντίτον.
Ο Ζαν-Πιερ Μπλανσάρ τοποθετεί έναν χειροκίνητο έλικα σε αερόστατο, και γίνεται το πρώτο καταγεγραμμένο μέσο ανύψωσης με προώθηση.
Ο Πιλάτρ ντε Ροζιέ και ο φαρμακοποιός Πράουστ απογειώνονται με αερόστατο τύπου Montgolfière σε υψόμετρο 4.000 μέτρων (13.123 πόδια).
Ο Ζαν-Μπατίστ Μαρί Μενιέ ντε Λα Πλας κατασκευάζει ένα στενόμακρο αερόστατο για να ανακαλύψει άγνωστες περιοχές, με έναν έλικα οδηγούμενο από μυική δύναμη.
1785
7 Ιανουαρίου, ο Ζαν-Πιερ Μπλανσάρ πραγματοποιεί την πρώτη πτήση πάνω από τη Μάγχη. Χρησιμοποιεί αερόστατο υδρογόνου και έχει ως επιβάτη τον Τζον Τζέφρις, πετώντας από το Ντόβερ της Αγγλίας στο Γκιν της Γαλλίας.
19 Ιανουαρίου, ο Ρίτσαρντ Κρόσμπι πέταξε με επιτυχία με αερόστατο θερμού αέρα από τους Κήπους Ράνελα στο Κλοντάρφ του Δουβλίνου στην Ιρλανδία. Συνέχισε πραγματοποιώντας πολλές μη επιτυχημένες προσπάθειες για να διασχίσει την Ιρλανδική θάλασσα με αερόστατο υδρογόνου.
 10 Μαΐου, αερόστατο θερμού αέρα κατέπεσε πάνω σε φουγάρο στο Τάλλαμορ της Ιρλανδίας, προκαλώντας την πυρκαγιά περίπου 100 σπιτιών στο κέντρο της πόλης. 
15 Ιουνίου, οι Πιλάτρ ντε Ροζιέ και Πιερ Ζυλ Ρομαίν έγιναν τα πρώτα γνωστά αεροναυτικά θύματα όταν το αερόστατο τους κατέπεσε στην πρσπάθεια να διασχίσουν τη Μάγχη.
 5 Οκτωβρίου, ο Βιτσέντζο Λουνάρντι πετά με αερόστατο υδρογόνου από το σχολείο Τζορτζ Χέριοτ του Εδιμβούργου πάνω από τον Κόλπο του Φορθ στη Σκωτία στο Σέρις του Φάιφ (51,5 χλμ [32 μίλια] σε 1,5 ώρα).
 23 Νοεμβρίου, ο Λουνάρντι πετά από την Πλατεία Αγίου Ανδρέα της Γλασκώβης στο Χόικ στη Σκωτία.
Ο Ούκιτα Κόκιτσι, Ιάπωνας σχεδιαστής, κατασκεύασε τεχνητά φτερά και επιχείρησε να πετάξει από την κορυφή μιας γέφυρας.
1789
Λαμβάνουν χώρα τα πρώτα πειράματα για την κατασκευή ανεμόπτερου σε σχήμα ορνιθόπτερου στην Ιαπωνία.
1793
Στρατιωτική χρήση αεροστάτου αιχμαλώτισης στην πολιορκία του Μάιντς στη Γερμανία.
9 Ιανουαρίου, ο Ζαν-Πιερ Μπλανσάρ πραγματοποιεί πιθανώς την πρώτη απογείωση αεροστάτου στο Δυτικό ημισφαίριο, από το προαύλιο της Φυλακής Γουόλνατ Στριτ της Φιλαδέλφεια στην Πενσυλβάνια διασχίζοντας τον ποταμό Ντέλαγουερ. Προσγειώθηκε στο Ντέτφορντ του Νιου Τζέρσεϊ, μεταφέροντας «αεροπορικό διαβατήριο» που του παραχώρησε ο Πρόεδρος Τζορτζ Ουάσινγκτον. Οι Ουάσινγκτον, Τζον Άνταμς, Τόμας Τζέφερσον, Τζέιμς Μάντισον, και Τζέιμς Μόνροου παρακολούθησαν την πτήση. 
15 Μαΐου, ο εφευρέτης Ντιέγο Μαρίν Αγιλέρα, ο «πατέρας της αεροπορίας» στην Ισπανία, πέταξε με ανεμόπτερο για περίπου 360 μέτρα (1.180 πόδια).
30 Ιουλίου, οι Ζαν-Μαρί-Ζοζέφ Κουτέλ, Λουί-Μπερνάρ Γκιτόν ντε Μορβώ και Λωράν Λαβουαζιέ ολοκλήρωσαν την κατασκευή στρατιωτικού αεροστάτου υδρογόνου μετά από διαταγή της Γαλλικής Επιτροπής Κοινής Σωτηρίας. Το παρουσίασαν στην επιτροπή τον Οκτώβριο του 1793.
24 Νοεμβρίου, οι Γαλλικές αρχές διατάζουν τον Νικολά Κοντέ να κατασκευάσει στρατιωτικό αερόστατο με τη δυνατότητα μεταφοράς δύο επιβατών σε ύψος 518 μέτρων (1.700 πόδια).
1794
2 Απριλίου, η Γαλλική Συμβατική Εθνοσυνέλευση εγκρίνει την ίδρυση ενός 50μελούς Λόχου Αεροναυτών, του πρώτου λόχου αεροπλοίων του Γαλλικου Στρατού. Διοικητής της ήταν ο Λοχαγός Ζαν-Μαρί-Ζοζέφ Κουτέλ.
3 Μαΐου, μετά την ολοκλήρωση της εκπαίδευσης, ο Λόχος Αεροναυτών εκχωρείται στον Γαλλικό Στρατό του Σαμπρ-ε-Μεζ για επιχειρησιακές αποστολές.
2 Ιουνίου, λαμβάνει χώρα η πρώτη στρατιωτική αεροπορική αποστολή όταν το αερόστατο l'Entreprenant του Γαλλικού Λόχου Αεροναυτών πραγματοποιεί αναγνώριση των Αυστριακών δυνάμεων που πολιορκούν το Μωμπέζ. Το Αυστριακό πεζικό πυροβολεί προς το αερόστατο αλλά αποτυγχάνει να το καταρρίψει προτού αυτό ξεφύγει του πεδίου βολής τους.
23 Ιουνίου, το Γαλλικό αερόστατο l'Entreprenant συνεχίζει να πετά, βοηθώντας στην παρεμπόδιση των Αυστριακών στρατευμάτων να πλησιάσουν στις πολιορκούμενες Αυστριακές δυνάμεις στο Σαρλερουά. Την ίδια μέρα, η Επιτροπή Δημόσιας Ασφάλειας εγκρίνει τον σχηματισμό δεύτερου λόχου αεροστάτων στον Γαλλικό Στρατό.
26 Ιουνίου, ο Ζαν-Μαρί-Ζοζέφ Κουτέλ και ο Υποστράτηγος Αντουάν Μορλό περνούν εννέα ώρες στον αέρα με το αερόστατο l'Entreprenant κατά τη διάρκεια της μάχης του Φλερύς, παρέχοντας πληροφορίες παρατήρησης που συνεισέφεραν στη νίκη των Γάλλων επί των Αυστριακών. Πρόκειται για την πρώτη μάχη που επηρεάστηκε από την εναέρια παρατήρηση.
1795
29 Οκτωβρίου, αερόστατα παρατήρησης χρησιμοποιούνται στη Μάχη του Μάιντς. 
1797
22 Οκτωβρίου, ο Αντρέ-Ζακ Γκαρνερέν πηδά από αερόστατο σε ύψος 975 μέτρων (3.200 πόδια) πάνω από το Παρκ Μονσώ του Παρισιού με αλεξίπτωτο διαμέτρου 7 μέτρων (23 πόδια) κατασκευασμένο από λευκό καμβά και τοποθετημένο ένα καλάθι. Αναφέρεται ως «επίσημος Γάλλος αεροναυτικός».
1798
Τουλάχιστον ένα αερόστατο του Λόχου Αεροναυτών του Γαλλικού Στρατού μεταφέρεται πάνω στο πολεμικό πλοίο Le Patriote του Γαλλικού Πολεμικού Ναυτικού για χρήση σε αποστολές αναγνώρισης στην ακτή της Αιγύπτου, αλλά το Le Patriote χτύπησε σε βράχο και βυθίστηκε στην Αλεξάνδρεια της Αιγύπτου στις 4 Ιουλίου.
1 Αυγούστου, το Γαλλικό πλοίο γραμμής Orient μετέφερε μηχανισμό του Λόχου Αεροναυτών του Γαλλικού Στρατού εν πλω, όταν καταστράφηκε κατά τη διάρκεια της Ναυμαχίας του Νείλου.
1799
Ο Άγγλος Σερ Τζορτζ Κέιλι (1773–1857) σκιαγράφησε ανεμόπτερο με μονάδες πηδάλιου κλίσης και πηδαλίου ανόδου-καθόδου. Το χειρόγραφό του θεωρείται το σημείο έναρξης της επιστημονικής έρευνας των βαρύτερων από τον αέρα ιπτάμενων μηχανών. Ο Κέιλι ήταν αυτός που βοήθησε στο ξεκαθάρισμα της σύγχυσης της εποχής. …«Ήξερε πολλά περισσότερα από τους προκατόχους του…και τους διαδόχους του μέχρι το τέλος του 19ου αιώνα.» - Όρβιλ Ράιτ. Ακόμη και έτσι, οι ιδέες του δεν επηρέασαν αρκετά την περαιτέρω ανάπτυξη.
15 Ιανουαρίου, ο Λόχος Αεροναυτών του Γαλλικού Στρατού διαλύεται.
12 Οκτωβρίου, η Ζαν Ζενεβιέβ Λαμπρός έγινε η πρώτη γυναίκα που πραγματοποίησε άλμα με αλεξίπτωτο, από υψόμετρο 900 μέτρων.

Δείτε επίσης
 Ιστορία της αεροπορίας

Παραπομπές

Κατηγορία:Χρονολόγια της αεροπορίας